
Nr. 6.557 din 18 decembrie 2025

REFERATUL  DE APROBARE

la proiectul de hotărâre privind aprobarea acordării unui sprijin financiar,

Parohiei Vulcana de Sus
Art. 29 din Legea nr. 24/2000 privind normele de tehnică legislativă pentru elaborarea actelor normative prevede că proiectele de acte normative trebuie însoțite de următoarele documente de motivare: 

a) expuneri de motive - în cazul proiectelor de legi și al propunerilor legislative; 

b) note de fundamentare - în cazul ordonanțelor și al hotărârilor Guvernului; ordonanțele care trebuie supuse aprobării Parlamentului, potrivit legii de abilitare, precum și ordonanțele de urgență se transmit Parlamentului însoțite de expunerea de motive la proiectul legii de aprobare a acestora; 

c) referate de aprobare - pentru celelalte acte normative.

Rezultă că, pentru proiectele de hotărâre ale consiliului local, referatul de aprobare constituie instrumentul de prezentare și motivare ale noilor reglementări propuse, normă susținută și de  prevederile art. 136 alin.(2) din Codul administrativ.

Am inițiat un proiect de hotărâre, calitate acordată de prevederile  art. 136 alin.(1)  din Ordonanța de urgență a Guvernului nr. 57/2019 privind Codul administrativ, cu modificările și  completările ulterioare, având ca reglementare  aprobarea acordării unui sprijin financiar, Parohiei Vulcana de Sus.

Sediul materiei privind această capacitate a Consiliului Local îl reprezintă:
a) art. 15 alin. (2), art. 120 alin. (1) și art. 121 alin. (1) și alin. (2) din Constituția României, republicată;

b) articolul 3, articolul 4 și articolul 6 paragraful 1 din Carta europeană a autonomiei locale, adoptată la Strasbourg la 15 octombrie 1985, ratificată prin Legea nr. 199/1997;

c) art. 7 alin. (2), din Legea nr. 287/2009 privind Codul civil, republicată, cu modificările ulterioare;

d) art. 1 alin. (2), art. 3, art. 95 alin. (2), art. 96, art. 98, art. 105 alin. (1), art. 106 alin. (1) și alin. (2),  art. 108 lit. d) art. 129 alin. (1) alin. (2)  lit. c) combinat cu alin. (6) lit. a) și alin.(8), art. 197 alin. (1), (2), (4) și (5), art. 198 alin. (1), art. 199 alin. (1) și (2), art. 240, art. 243 alin. (1) lit. a), art. 286 alin. (4), art. 287 lit. b), art. 297 alin. (1) lit. d) și art. 349-353 din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;

e) art. 9 alin.(3) și art. 12 din Legea nr. 489/2006 privind libertatea religioasă și 6regimul general al cultelor, republicată, cu modificările și completările ulterioare;

f) art. 19, art. 20 alin. (1) lit. a), lit. d), lit. h). lit. i) și art. 22 alin. (1) din Legea nr. 273/2006 privind finanțele publice locale, cu modificările și completările ulterioare,

g) art. 3 alin. (2) din Ordonanța Guvernului nr. 82/2001 privind stabilirea unor forme de sprijin financiar pentru unitățile de cult aparținând cultelor religioase recunoscute din România, aprobată prin Legea nr. 125/2002, republicată, cu modificările și completările ulterioare;

h) art. 4 alin.(2) lit. a), art. 5, art.14 alin. (1) lit. a), lit. g), lit. i), lit. j) și lit. m), art. 15 și art. 16 din Normele metodologice pentru aplicarea prevederilor Ordonanței Guvernului nr. 82/2001 privind stabilirea unor forme de sprijin financiar pentru unitățile de cult aparținând cultelor religioase recunoscute din România, aprobate prin Hotărârea Guvernului nr. 1470/2002, republicate;

i) Hotărârii Consiliului Local nr. 48 din 28 septembrie 2020 privind aprobarea Regulamentului cuprinzând măsurile metodologice, organizatorice, termenele și circulația proiectelor de hotărâre cu caracter normativ care se supun adoptării  Consiliului local al Comunei VULCANA-BĂI;

j) Hotărârii Consiliului Local nr. 11 din 22 februarie 2022 privind aprobarea Regulamentului de organizare și funcționare a Consiliului Local al Comunei Vulcana-Băi;

k) Hotărârii Consiliului Local nr. 72 din 27 noiembrie 2025 privind alegerea președintelui și a potențialului președinte de ședință pentru durata ședințelor din luna decembrie 2025;

l) Dispoziției primarului comunei nr. 396 din 18 decembrie 2025 privind convocarea Consiliului Local, de îndată, în cea de-a zecea ședință extraordinară din mandatul 2024-2028, vineri, 19 decembrie 2025, ora 10:00;                     

Motivul, de fapt îl reprezintă cererea Arhiepiscopiei Târgoviște nr. 5364 din 16 decembrie 2025, înregistrată la Primăria comunei Vulcana de Sus, sub nr. 6.554 din 18 decembrie 2025 prin care se recomandă acordarea unui sprijin financiar Parohiei Vulcana de Sus, în cuantum de 10.000 lei, pentru achiziționarea unui sistem de supraveghere video, sistem de amplificare audio, materiale tehnico-sanitare și mașină de tuns gazonul, însoțită de documentele prevăzute la art. 14 alin.(1) din Normele metodologice pentru aplicarea prevederilor Ordonanței Guvernului nr. 82/2001 privind stabilirea unor forme de sprijin financiar pentru unitățile de cult aparținând cultelor religioase recunoscute din România, aprobate prin Hotărârea Guvernului nr. 1470/2002, republicate, după caz.

Proiectul de hotărâre urmează procedura prevăzută de art. 136 alin.(3)  din Ordonanța de urgență a Guvernului nr. 57/2019 privind Codul administrativ, cu modificările și  completările ulterioare, fiind înregistrat și depus la secretarul general al comunei, urmând a se transmite compartimentului contabilitatea publică, din aparatul de specialitate al primarului comunei în vederea analizării și întocmirii raportului de specialitate.

Deși l-am invocat în sediul materiei, vă rog să-mi permiteți să prezint dispozițiile  art. 4 alin. (2), art.5 alin. (1)  și art. 14 alin. (1)  din Normele metodologice pentru aplicarea prevederilor Ordonanței Guvernului nr. 82/2001 privind stabilirea unor forme de sprijin financiar pentru unitățile de cult aparținând cultelor religioase recunoscute din România, aprobate prin Hotărârea Guvernului nr. 1470/2002, republicate:

„ Art. 4…

(2) Din bugetele locale ale comunelor, orașelor, municipiilor, sectoarelor municipiului București și ale județelor se pot aloca sume pentru completarea fondurilor proprii ale unităților de cult destinate:  

   a) întreținerii și funcționării unităților de cult fără venituri sau cu venituri mici și a așezămintelor de asistență socială și medicală;  

   b) proiectării, construirii și reparării lăcașurilor de cult, în condițiile aprobării documentațiilor tehnico-economice potrivit reglementărilor în vigoare;  

   c) conservării și întreținerii bunurilor aparținând cultelor religioase care fac parte din patrimoniul cultural național mobil;  

   d) desfășurării unor activități de asistență socială și medicală ale unităților de cult;  

   e) amenajării și întreținerii muzeelor și a colecțiilor muzeale deținute sau pe care le administrează;  

   f) proiectării, construirii, amenajării și reparării clădirilor având destinația de așezăminte de asistență socială și medicală ale unităților de cult;  

   g) proiectării, construirii și reparării sediilor administrative ale eparhiilor, protopopiatelor, parohiilor sau ale centrelor de cult, a cimitirelor, precum și a sediilor unităților de învățământ proprietate a cultelor recunoscute;  

   h) proiectării, construirii, amenajării și reparării clădirilor având destinația de locuințe de serviciu ale personalului clerical;  

   i) achiziției de mijloace fixe potrivit listei de investiții necesare dotării lăcașurilor de cult, așezămintelor sociale și medicale, instituțiilor media și muzeelor cultelor religioase;  

   j) realizării de producții audio-video despre activitățile cultelor religioase.

Art. 5. -   Alocarea sumelor prevăzute la art. 4 se realizează prin hotărâre a consiliilor locale, județene, respectiv a Consiliului General al Municipiului București, la solicitarea unității centrale de cult, formulată pe baza cererilor primite de la unitățile locale de cult, care conțin documentele prevăzute la art. 14 alin. (1).  

Art. 14. -   (1) Sprijinul financiar alocat de la bugetul de stat sau de la bugetele locale, potrivit prevederilor art. 3 din ordonanță, se acordă pe baza următoarelor documente:  

   a) cerere-tip;  

   b) devizul de lucrări pentru construcții și reparații, întocmit potrivit reglementărilor în vigoare, pentru lucrările rămase de executat, datat pe anul în curs, însușit de executant sau de proiectant și beneficiar și vizat de diriginții de șantier;  

   c) copie de pe autorizația de construire, eliberată potrivit Legii nr. 50/1991 privind autorizarea executării lucrărilor de construcții, republicată, cu modificările și completările ulterioare, sau legislației aplicabile în țara pe teritoriul căreia se află lăcașul de cult aparținând cultului recunoscut din România;  

   d) în cazul monumentelor istorice și al bunurilor din patrimoniul cultural național, se va prezenta și o copie a avizului eliberat de instituțiile specializate în domeniul patrimoniului cultural național, potrivit legislației în vigoare privind restaurarea și conservarea monumentelor istorice și a bunurilor din patrimoniul cultural național;  

   e) în cazul lucrărilor de pictură a lăcașurilor de cult aparținând Bisericii Ortodoxe Române, se va prezenta și copia avizului eliberat de către Comisia pentru pictură bisericească;  

   f) în cazul solicitărilor privind asistența socială, se va depune proiectul acțiunii respective, inclusiv devizul aferent;  

   g) pentru celelalte necesități ale unităților de cult, cererea de sprijin financiar va fi însoțită de documente specifice tipului de activitate în care se încadrează solicitarea;  

   h) avizul cultului sau al unității centrale de cult, pe anul în curs, pentru obținerea sprijinului financiar de la Secretariatul de Stat pentru Culte;  

   i) copia certificatului de înregistrare fiscală;  

   j) copia unui extras de cont bancar al unității de cult solicitante, eliberat cu maximum 60 de zile înainte de data solicitării de sprijin financiar;  

   k) copia autorizației din partea instituției de specialitate că firma constructoare este abilitată să efectueze astfel de lucrări, în cazul lăcașurilor de cult care sunt monumente istorice din clasa A;  

   l) documente care să ateste dreptul de a desfășura activități sociale sau medicale, după caz;  

   m) declarație pe propria răspundere a solicitantului că va folosi sprijinul financiar solicitat exclusiv pentru realizarea lucrărilor menționate în documentația atașată cererii-tip;  

   n) extras de carte funciară emis în anul în care este formulată solicitarea de sprijin financiar, eliberat cu maximum 30 de zile înainte de data depunerii acesteia, care să ateste proprietatea sau concesiunea pe cel puțin 15 ani a cultelor religioase recunoscute asupra imobilelor în care se desfășoară activități sociale, medicale sau de învățământ;  

   o) fotografii color care să ateste stadiul existent al obiectivului ce impune executarea de lucrări pentru care se solicită sprijin financiar, datate și însușite de beneficiar;  

   p) în cazul achiziționării imobilelor prevăzute la art. 3 alin. (1) lit. h), se va depune antecontractul de vânzare-cumpărare și extrasul de carte funciară prin care se atestă faptul că imobilul care se va achiziționa nu este grevat de sarcini;  

   q) contractul de vânzare, contractul de credit, contractul de ipotecă, extrasul de carte funciară și adeverința emisă de bancă de certificare a soldului rămas de achitat la data întocmirii documentației pentru acordarea sprijinului financiar, în cazul imobilelor achiziționate, prin credit bancar, în termen de 24 de luni de la data depunerii cererii de finanțare de către unitățile centrale de cult;  

   r) proiectul de producție, în cazul solicitărilor privind realizarea de producții audio-video despre activitățile cultelor religioase.”

Față de cele ce preced, ținând seama de importanța sa, vă rog să analizați și să hotărâți asupra proiectului privind aprobarea acordării unui sprijin financiar, Parohiei Vulcana de Sus, proiect care dovedește capacitatea efectivă de a soluționa și de a gestiona, în numele și în interesul colectivității locale pe care o reprezentăm, treburile publice, în condițiile legii.

Anticipând solicitudinea dumneavoastră, vă mulțumesc și vă rog să primiți, stimați consilieri locali, expresia întregii mele considerații.

PRIMARUL COMUNEI VULCANA-BĂI,

Emil DRĂGHICI

